text: Ministeeronni Bishaanii biyyoota sadeenii dhimma hidha laga Abbaay irratti har’a Kaayiroo keessatti marii kan jalqaban yoo tahu, haaluma kanaan jilli Ministeera Bishaan, Jallisii fi Inarjii Ityoophiyaa Dr. Silashii Baqqalaatiin durfamu wal gahicha irratti kan hirmaataa jiru tahuu ibsame.
text: #000004
text: Wal gahiin ammaa kun bu’aa qorannoo gareen ogeeyyotaa dhimmoota adeemsa ijaarsaa, bulchiinsa hidha kanaa, akkasumas ijaarsi yoo xumurame akkaataa bishaan hidha kana keessatti guutamuu irratti mari’achuuf kan karoorfame tahuu odeeyfannoon argame ni mul’isa. Haa ta’u malee xiinxaltoonni siyaasaa dhimmicha hordofan, mariin qondaaltonni biyyoota sadeenii February 2019 Finfinnee keessatti geggeessanii turan walii galtee malee kan xumurame tahuu eeruun, ammas ijaarsa hidha laga Abbaay ilaalchisee ijjannoo cimaa mootummaan Masrii hordofaa jiru irratti hundaayuun, yeroo gabaabaa keessatti walii galtee irra gahuun kan hin danda’amne tahuu ibsaa jiran.
text: #000005
text: Dabalataanis Mootummaan Masrii, eega ijaarsi hidha laga Abbaay xumuramee booda hujiin bulchiinsaa akka ogeessota biyyoota sadeenitiin geggeeffamu, akkasumas bishaan hidha laga Abbaay yeroo waggaa saddeetii keessatti akka guutamu, gaaffii jedhu ifatti mootummaa Ityoophiyaatiif kan dhiheesse tahuunis beekamee jira.
text: #000007
text: Suudaan gama isiitiin ijaarsa ilaalchisee dhimmoonni teeknikaa muraasni yoo sirraahan, komii tokkoon malee deeggarsa barbaachisu hunda Ityoophiyaaf kan kennitu tahuu ibsataa turte.
text: #000008
text: Gamtaan Munshidoota Sikkoo fi Mandoo Hundeeffame
text: #000016